title: Odluka Vijeća (EU) 2020/953 od 26. lipnja 2020. o sklapanju, u ime Unije, Euromediteranskog sporazuma o zračnom prometu između Europske unije i njezinih država članica, s jedne strane, i Hašemitske Kraljevine Jordana, s druge strane

text:
                  3.7.2020

                  HR

                  Službeni list Europske unije

                  L 212/12

         ODLUKA VIJEĆA (EU) 2020/953
         od 26. lipnja 2020.
         o sklapanju, u ime Unije, Euromediteranskog sporazuma o zračnom prometu između Europske unije i njezinih država članica, s jedne strane, i Hašemitske Kraljevine Jordana, s druge strane
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. drugim podstavkom točkom (a) podtočkom v. i člankom 218. stavkom 7.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Euromediteranski sporazum o zračnom prometu između Europske unije i njezinih država članica, s jedne strane, i Hašemitske Kraljevine Jordana, s druge strane (2) („Sporazum”) potpisan je 15. prosinca 2010., podložno njegovu kasnijem sklapanju, u skladu s Odlukom 2012/750/EU Vijeća i predstavnika vlada država članica, koji su se sastali u okviru Vijeća (3).

                     (2)

                     Sporazum su ratificirale sve države članice osim Republike Hrvatske, koja Sporazumu pristupa u skladu s Aktom o pristupanju iz 2012. Protokol o izmjeni Euromediteranskog sporazuma o zračnom prometu između Europske unije i njezinih država članica, s jedne strane, i Hašemitske Kraljevine Jordana, s druge strane, kako bi se uzelo u obzir pristupanje Republike Hrvatske Europskoj uniji (4) potpisan je 3. svibnja 2016. u skladu s Odlukom Vijeća (EU) 2016/803 (5).

                     (3)

                     Sporazum bi trebalo odobriti u ime Unije.

                     (4)

                     Članci 3. i 4. Odluke 2012/750/EU sadržavaju odredbe o donošenju odluka i zastupanju u vezi s raznim pitanjima navedenima u Sporazumu. S obzirom na presudu Suda od 28. travnja 2015. u predmetu C-28/12 (6), Komisija protiv Vijeća, primjenu tih odredaba trebalo bi obustaviti. S obzirom na Ugovore, nove odredbe o tim pitanjima nisu potrebne, a odredbe o obavješćivanju Komisije iz članka 5. Odluke 2012/750/EU više nisu potrebne. Stoga bi se članak 3. stavci od 2. do 5. te članci 4. i 5. Odluke 2012/750/EU trebali prestati primjenjivati na datum stupanja na snagu ove Odluke,

               DONIJELO JE OVU ODLUKU:

            Članak 1.
            Euromediteranski sporazum o zračnom prometu između Europske unije i njezinih država članica, s jedne strane, i Hašemitske Kraljevine Jordana, s druge strane, odobrava se u ime Unije (7).

            Članak 2.
            Predsjednik Vijeća u ime Unije šalje obavijest predviđenu u članku 29. stavku 1. Sporazuma.

            Članak 3.
            Stajalište koje treba zauzeti u ime Unije u pogledu odluka Zajedničkog odbora u skladu s člankom 26. stavkom 6. točkom (a) Sporazuma, koje se odnose na uključivanje zakonodavstva Unije u Prilog III. Sporazumu, podložno potrebnim tehničkim prilagodbama, izražava Komisija nakon što ga podnese na savjetovanje Vijeću ili njegovim pripremnim tijelima, kako o tome odluči Vijeće.

            Članak 4.
            Članak 3. stavci od 2. do 5. te članci 4. i 5. Odluke 2012/750/EU prestaju se primjenjivati na datum stupanja na snagu ove Odluke.

            Članak 5.
            Ova Odluka stupa na snagu na dan donošenja.

            Sastavljeno u Bruxellesu 26. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Suglasnost od 17. lipnja 2020. (još nije objavljena u Službenom listu).

            (2)  SL L 334, 6.12.2012., str. 3.

            (3)  Odluka 2012/750/EU Vijeća i predstavnika vlada država članica, koji su se sastali u okviru Vijeća, od 15. listopada 2010. o potpisivanju i privremenoj primjeni Euromediteranskog sporazuma o zračnom prometu između Europske unije i njezinih država članica, s jedne strane, i Hašemitske Kraljevine Jordana, s druge strane (SL L 334, 6.12.2012., str. 1.).

            (4)  SL L 132, 21.5.2016., str. 81.

            (5)  Odluka Vijeća (EU) 2016/803 od 7. svibnja 2015. o potpisivanju, u ime Unije i njezinih država članica, i privremenoj primjeni Protokola o izmjeni Euromediteranskog sporazuma o zračnom prometu između Europske unije i njezinih država članica, s jedne strane, i Hašemitske Kraljevine Jordana, s druge strane, kako bi se uzelo u obzir pristupanje Republike Hrvatske Europskoj uniji (SL L 132, 21.5.2016., str. 79.).

            (6)  Presuda Suda od 28. travnja 2015., Komisija protiv Vijeća, predmet C-28/12, ECLI:EU:C:2015:282.

            (7)  Sporazum je objavljen u SL L 334, 6.12.2012., str. 3., zajedno s odlukom o potpisivanju.


title: Odluka Vijeća (EU) 2020/954 od 25. lipnja 2020. o stajalištu koje treba zauzeti u ime Europske unije u okviru Međunarodne organizacije civilnog zrakoplovstva u pogledu obavješćivanja o dobrovoljnom sudjelovanju u Programu za neutralizaciju i smanjenje emisija ugljika za međunarodno zrakoplovstvo (CORSIA) od 1. siječnja 2021. i o opciji odabranoj za izračun zahtjevâ u vezi s neutralizacijom za operatore zrakoplova tijekom razdoblja 2021.–2023.

text:
                  3.7.2020

                  HR

                  Službeni list Europske unije

                  L 212/14

         ODLUKA VIJEĆA (EU) 2020/954
         od 25. lipnja 2020.
         o stajalištu koje treba zauzeti u ime Europske unije u okviru Međunarodne organizacije civilnog zrakoplovstva u pogledu obavješćivanja o dobrovoljnom sudjelovanju u Programu za neutralizaciju i smanjenje emisija ugljika za međunarodno zrakoplovstvo (CORSIA) od 1. siječnja 2021. i o opciji odabranoj za izračun zahtjevâ u vezi s neutralizacijom za operatore zrakoplova tijekom razdoblja 2021.–2023.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Čikaška konvencija o međunarodnom civilnom zrakoplovstvu („Čikaška konvencija”) stupila je na snagu 4. travnja 1947. Njome je osnovana Međunarodna organizacija civilnog zrakoplovstva (ICAO) i cilj joj je regulacija međunarodnog zračnog prometa.

                     (2)

                     Sve države članice Unije države su ugovornice Čikaške konvencije i članice ICAO-a, a Unija ima status promatrača u određenim tijelima ICAO-a.

                     (3)

                     Pariški sporazum (1) donesen je na 21. Konferenciji stranaka Okvirne konvencije Ujedinjenih naroda o klimatskim promjenama u prosincu 2015. Ciljevi Pariškog sporazuma uključuju zadržavanje povećanja globalne prosječne temperature na razini koja je znatno niža od 2 °C iznad razine u predindustrijskom razdoblju te ulaganje napora u ograničavanje povećanja temperature na 1,5 °C iznad razine u predindustrijskom razdoblju. Svi sektori gospodarstva trebali bi doprinijeti ostvarivanju smanjenja emisija, među ostalima i međunarodni zračni promet.

                     (4)

                     Na 39. skupštini ICAO-a održanoj 2016. Rezolucijom A39-3 odlučeno je da treba provesti globalni tržišno utemeljen program mjera u obliku Programa za neutralizaciju i smanjenje emisija ugljika za međunarodno zrakoplovstvo (CORSIA) radi ograničavanja emisija stakleničkih plinova iz međunarodnog zračnog prometa na njihove razine iz 2020. Stajalište Unije u pogledu izrade i donošenja tog programa i njegovih raznih detaljnih elemenata utvrđeno je Odlukom Vijeća (EU) 2016/915 (2).

                     (5)

                     Vijeće ICAO-a na desetom sastanku svojeg 214. zasjedanja, održanom 27. lipnja 2018., donijelo je prvo izdanje Priloga 16. sveska IV. Čikaške konvencije: Program za neutralizaciju i smanjenje emisija ugljika za međunarodno zrakoplovstvo (CORSIA) („Prilog 16. svezak IV.”).

                     (6)

                     Uredbom (EU) 2017/2392 Europskog parlamenta i Vijeća (3) izmijenjena je 2017. Direktiva 2003/87/EZ Europskog parlamenta i Vijeća (4). Jedna od svrha te uredbe bila je pripremiti provedbu programa CORSIA od 2021., utvrditi zahtjeve na temelju prava Unije za praćenje, izvješćivanje i verifikaciju u svrhu programa CORSIA i izvješćivanje o preispitivanju provedbe programa CORSIA.

                     (7)

                     Pravila sadržana u Prilogu 16. svesku IV. postat će obvezujuća u skladu s Čikaškom konvencijom i u okviru ograničenja utvrđenih u njoj. Ta pravila također će postati obvezujuća za Uniju i njezine države članice na temelju postojećih sporazuma o međunarodnom zračnom prometu.

                     (8)

                     Kako bi ICAO u potpunosti uzeo u obzir postojeći pravni okvir na razini Unije, države članice obavijestile su o razlikama u skladu s Odlukom Vijeća (EU) 2018/2027 (5). U skladu s Odlukom (EU) 2018/2027 Direktiva 2003/87/EZ u sadašnjem obliku primjenjuje se neovisno o državnoj pripadnosti operatora zrakoplova te u načelu obuhvaća odlazne letove iz zračne luke i dolazne letove u zračnu luku koja se nalazi na državnom području države članice na koju se primjenjuje Ugovor o funkcioniranju Europske unije („UFEU”). Direktiva 2003/87/EZ primjenjuje se na jednak način na letove unutar država članica i/ili zemalja Europskog gospodarskog prostora i među njima. U ovoj fazi ta pravila primjenjuju se i na zahtjeve u vezi s praćenjem, izvješćivanjem i verifikacijom i na zahtjeve u vezi s neutralizacijom.

                     (9)

                     Podložno razlikama o kojima je obaviješteno u skladu s Odlukom (EU) 2018/2027, zahtjevi u vezi s praćenjem, izvješćivanjem i verifikacijom, koji su utvrđeni u Prilogu 16. svesku IV. i koji se primjenjuju od 1. siječnja 2019., uključeni su u pravo Unije provedbenim uredbama Komisije (EU) 2018/2066 (6), (EU) 2018/2067 (7) i Delegiranom uredbom Komisije (EU) 2019/1603 (8). U skladu s tim uredbama podaci o emisijama prikupljat će se i dostavljati Tajništvu ICAO-a u vezi s emisijama do kojih je došlo tijekom pilot-faze.

                     (10)

                     U skladu sa stavcima 3.1.3. i 3.2.1. poglavlja 3. dijela II. i Dodatkom 1. Prilogu 16. svesku IV. države ugovornice dužne su obavijestiti ICAO o svojoj odluci o dobrovoljnom sudjelovanju ili prestanku dobrovoljnog sudjelovanja u programu CORSIA od 1. siječnja 2021. Države ugovornice također su dužne obavijestiti ICAO o opciji koju su odabrale za izračun zahtjevâ u vezi s neutralizacijom za operatore zrakoplova tijekom razdoblja 2021.–2023. Države ugovornice dužne su dostaviti te obavijesti do 30. lipnja 2020.

                     (11)

                     Iz navedenih odredaba proizlazi da određeni pravni učinci Priloga 16. sveska IV. ovise o dostavljanju ICAO-u odgovarajućih obavijesti i sadržaju tih obavijesti. Stoga je donošenje stajališta Unije u pogledu takvih obavijesti obuhvaćeno područjem primjene članka 218. stavka 9. UFEU-a.

                     (12)

                     U tom je pogledu primjereno utvrditi stajalište koje treba zauzeti u ime Unije u okviru ICAO-a, uzimajući u obzir obveze u vezi s obavješćivanjem iz Priloga 16. sveska IV., posebno zbog toga što dobrovoljno sudjelovanje u programu CORSIA i odabir opcije iz stavka 3.2.1. Priloga 16. sveska IV. mogu presudno utjecati na prava i obveze u području obuhvaćenom pravom Unije, osobito Direktivom 2003/87/EZ te, u određenoj mjeri, Direktivom (EU) 2018/2001 Europskog parlamenta i Vijeća (9).

                     (13)

                     Unija i države članice u više su navrata izjavile (10) da su spremne sudjelovati u programu CORSIA od 1. siječnja 2021.

                     (14)

                     Dobrovoljno sudjelovanje u programu CORSIA znači da se u skladu sa stavkom 3.2.1. Priloga 16. sveska IV. mora odabrati opcija za izračun zahtjevâ u vezi s neutralizacijom za operatore zrakoplova tijekom razdoblja 2021.–2023. U tom je pogledu primjereno temeljiti izračune na emisijama tijekom 2021., 2022. odnosno 2023. Ta će opcija vjerojatno biti korisnija za okoliš i međunarodni promet od druge dostupne opcije, kod koje se izračun treba temeljiti na emisijama tijekom 2020., jer se očekuje da će emisije iz međunarodnog zračnog prometa tijekom 2021., 2022. i 2023. biti veće nego tijekom 2020., što će dovesti do većih zahtjeva u vezi s neutralizacijom. Time bi se osigurao i veći kontinuitet s obzirom na to da je prema stavku 3.2.2. Priloga 16. sveska IV. za godine od 2024. također predviđen izračun koji se temelji na dotičnoj godini.

                     (15)

                     Odabir emisija tijekom 2021., 2022. odnosno 2023. za izračun zahtjevâ u vezi s neutralizacijom za operatore zrakoplova primjenjivao bi se tijekom razdoblja 2021.–2023. za sve operatore zrakoplova koji su u nadležnosti dotične države članice u skladu s posljednjim izdanjem dokumenta ICAO-a „CORSIA – operatori zrakoplova i nadležne države” (11).

                     (16)

                     Okvir Direktive 2003/87/EZ trenutačno se na određene načine razlikuje od Priloga 16. sveska IV. U skladu s člankom 28.b stavkom 2. Direktive 2003/87/EZ Komisija mora u roku od 12 mjeseci nakon što ICAO donese relevantne instrumente i prije nego što program CORSIA postane operativan Europskom parlamentu i Vijeću podnijeti izvješće u kojem razmatra kako se revizijom Direktive 2003/87/EZ ti instrumenti mogu provesti u pravu Unije i u kojem, među ostalim, razmatra ambicije i sveobuhvatni okolišni integritet programa CORSIA, uključujući njegovu opću ambiciju u vezi s ciljevima iz Pariškog sporazuma, razinu sudjelovanja, njegovu provedivost, transparentnost, sankcije za neusklađenost, postupke za sudjelovanje javnog sektora, kvalitetu jedinica za neutralizaciju emisija, praćenje, izvješćivanje i verifikaciju emisija, registre, odgovornost te pravila o upotrebi biogoriva. U skladu s člankom 28.b stavkom 3. Direktive 2003/87/EZ Komisija prema potrebi izvješću prilaže prijedlog Europskom parlamentu i Vijeću o izmjeni, brisanju, proširenju ili zamjeni odstupanja predviđenih člankom 28.a te direktive, koji je u skladu s obvezom Unije u pogledu smanjenja emisija stakleničkih plinova u cijelom gospodarstvu za 2030. s ciljem očuvanja okolišnog integriteta i učinkovitosti klimatskog djelovanja Unije.

                     (17)

                     Komisija još nije podnijela izvješće. Stoga je potrebno da Komisija hitno podnese izvješće iz članka 28.b stavka 2. Direktive 2003/87/EZ uz koje je priložen odgovarajući prijedlog Europskom parlamentu i Vijeću što je prije moguće te prije kraja 2020.

                     (18)

                     U tom je kontekstu potrebno osigurati da se doista uzmu u obzir postojeće i moguće buduće razlike između prava Unije i Priloga 16. sveska IV. kako bi se, prema potrebi, očuvao pravni okvir Unije, što uključuje diskrecijsku ovlast zakonodavca da odluči o budućem programu Unije primjenjivom u dotičnom području.

                     (19)

                     Stoga bi odgovarajuće obavijesti ICAO-u trebale sadržavati upućivanje na razliku o kojoj je obaviješteno u skladu s Odlukom (EU) 2018/2027, koja se primjenjuje na pitanja obuhvaćena dobrovoljnim sudjelovanjem. S obzirom na to da se takva razlika, u mjeri u kojoj je ona i dalje relevantna, odnosi samo na pripisivanje nadležnosti državama u odnosu na različite operatore, u odgovarajućim obavijestima ICAO-u trebala bi također biti rezervirana mogućnost obavješćivanja o dodatnim razlikama.

                     (20)

                     Stajališta koja treba zauzeti u ime Unije u okviru ICAO-a trebala bi izraziti svaka država članica Unije koja je članica ICAO-a,

               DONIJELO JE OVU ODLUKU:

            Članak 1.

               1.   Stajalište koje treba zauzeti u ime Unije u okviru Međunarodne organizacije civilnog zrakoplovstva (ICAO) u pogledu obavješćivanja ICAO-a o dobrovoljnom sudjelovanju država članica u Programu za neutralizaciju i smanjenje emisija ugljika za međunarodno zrakoplovstvo (CORSIA) od siječnja 2021. jest sljedeće: svaka država članica koja je članica ICAO obavješćuje ICAO o sljedećem tekstu do 30. lipnja 2020.:

                  „U skladu sa stavkom 3.1.3. poglavlja 3. dijela II. i Dodatkom 1. Priloga 16. sveska IV. Čikaške konvencije o međunarodnom civilnom zrakoplovstvu: Program za neutralizaciju i smanjenje emisija ugljika za međunarodno zrakoplovstvo (CORSIA), [država članica] obavješćuje ICAO o svojem dobrovoljom sudjelovanju u programu CORSIA od 1. siječnja 2021.”.

               2.   Stajalište koje treba zauzeti u ime Unije u okviru ICAO-a u pogledu obavješćivanja ICAO-a o opciji odabranoj za izračun zahtjevâ u vezi s neutralizacijom za operatore zrakoplova tijekom razdoblja 2021.–2023. jest sljedeće: svaka država članica koja je članica ICAO obavješćuje ICAO o sljedećem tekstu do 30. lipnja 2020.:

                  „U skladu sa stavkom 3.2.1. poglavlja 3. dijela II. i Dodatkom 1. Priloga 16. sveska IV. Čikaške konvencije o međunarodnom civilnom zrakoplovstvu: Program za neutralizaciju i smanjenje emisija ugljika za međunarodno zrakoplovstvo (CORSIA), [država članica] obavješćuje ICAO da je za potrebe izračuna zahtjevâ u vezi s neutralizacijom za operatore zrakoplova tijekom razdoblja 2021.–2023. odabrana opcija OE = emisije CO2 operatora zrakoplova obuhvaćene stavkom 3.1. u dotičnoj godini y.”.

               3.   Uz obavijesti iz stavaka 1. i 2. ovog članka prilaže se sljedeći tekst:

                  „Ovom se obavijesti ne dovode u pitanje razlike iz članka 38. Čikaške konvencije u odnosu na odredbe Priloga 16. sveska IV. Čikaške konvencije.”.

            Članak 2.
            Stajališta iz članka 1. izražava svaka država članica Unije koja je članica ICAO-a.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 25. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  SL L 282, 19.10.2016., str. 4.

            (2)  Odluka Vijeća (EU) 2016/915 od 30. svibnja 2016. o stajalištu koje treba zauzeti u ime Europske unije u pogledu međunarodnog instrumenta koji treba izraditi u okviru tijelâ ICAO-a s ciljem provedbe jedinstvene globalne tržišno utemeljene mjere za emisije iz međunarodnog zračnog prometa od 2020. (SL L 153, 10.6.2016., str. 32.).

            (3)  Uredba (EU) 2017/2392 Europskog parlamenta i Vijeća od 13. prosinca 2017. o izmjeni Direktive 2003/87/EZ kako bi se nastavila postojeća ograničenja područja primjene za zrakoplovne djelatnosti i pripremila provedba globalne tržišno utemeljene mjere od 2021. (SL L 350, 29.12.2017., str. 7.).

            (4)  Direktiva 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Unije i o izmjeni Direktive Vijeća 96/61/EZ (SL L 275, 25.10.2003., str. 32.).

            (5)  Odluka Vijeća (EU) 2018/2027 od 29. studenoga 2018. o stajalištu koje treba zauzeti u ime Europske unije u okviru Međunarodne organizacije civilnog zrakoplovstva u pogledu prvog izdanja Međunarodnih standarda i preporučene prakse u području zaštite okoliša – Program za neutralizaciju i smanjenje emisija ugljika za međunarodno zrakoplovstvo (CORSIA) (SL L 325, 20.12.2018., str. 25.).

            (6)  Provedbena uredba Komisije (EU) 2018/2066 od 19. prosinca 2018. o praćenju i izvješćivanju o emisijama stakleničkih plinova u skladu s Direktivom 2003/87/EZ Europskog parlamenta i Vijeća i o izmjeni Uredbe Komisije (EU) br. 601/2012 (SL L 334, 31.12.2018., str. 1.).

            (7)  Provedbena uredba Komisije (EU) 2018/2067 od 19. prosinca 2018. o verifikaciji podataka i akreditaciji verifikatora u skladu s Direktivom 2003/87/EZ Europskog parlamenta i Vijeća (SL L 334, 31.12.2018., str. 94.).

            (8)  Delegirana uredba Komisije (EU) 2019/1603 od 18. srpnja 2019. o dopuni Direktive 2003/87/EZ Europskog parlamenta i Vijeća u vezi s mjerama koje je donijela Međunarodna organizacija za civilno zrakoplovstvo za praćenje, izvješćivanje i verifikaciju emisija u zrakoplovstvu u svrhu provedbe globalne tržišno utemeljene mjere (SL L 250, 30.9.2019., str. 10.).

            (9)  Direktiva (EU) 2018/2001 Europskog parlamenta i Vijeća od 11. prosinca 2018. o promicanju uporabe energije iz obnovljivih izvora (SL L 328, 21.12.2018., str. 82.).

            (10)  Npr. „Deklaracija iz Bratislave” i ICAO A39- WP/414 (https://data.consilium.europa.eu/doc/document/ST-12029-2016-INIT/en/pdf)), ICAO A40- WP/102 https://data.consilium.europa.eu/doc/document/ST-10227-2019-REV-1/en/pdf).

            (11)  https://www.icao.int/environmental-protection/CORSIA/Pages/CCR.aspx


title: Odluka Vijeća (ZVSP) 2020/955 od 30. lipnja 2020. o izmjeni Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah)

text:
                  3.7.2020

                  HR

                  Službeni list Europske unije

                  L 212/18

         ODLUKA VIJEĆA (ZVSP) 2020/955
         od 30. lipnja 2020.
         o izmjeni Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 25. studenoga 2005. donijelo Zajedničku akciju 2005/889/ZVSP (1) kojom se uspostavlja Misija pomoći Europske unije za granični prijelaz Rafah (EU BAM Rafah).

                     (2)

                     Vijeće je 28. lipnja 2019. donijelo Odluku (ZVSP) 2019/1115 (2) kojom je Zajednička akcija 2005/889/ZVSP izmijenjena i produljena do 30. lipnja 2020.

                     (3)

                     Politički i sigurnosni odbor (PSO) postigao je 16. travnja 2020. dogovor o tome da bi, s obzirom na pandemiju bolesti COVID-19, misiju EU BAM Rafah trebalo produljiti s istim mandatom za daljnje razdoblje od 12 mjeseci, do 30. lipnja 2021., uz razumijevanje da će se provesti njezino strateško preispitivanje čim to okolnosti dopuste.

                     (4)

                     Misiji EU BAM Rafah trebalo bi dodijeliti financijski referentni iznos za to novo jednogodišnje razdoblje.

                     (5)

                     Zajedničku akciju 2005/889/ZVSP trebalo bi na odgovarajući način izmijeniti.

                     (6)

                     Misija EU BAM Rafah provodit će se u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su utvrđeni u članku 21. Ugovora,

               DONIJELO JE OVU ODLUKU:

            Članak 1.
            Zajednička akcija 2005/889/ZVSP mijenja se kako slijedi:

                        1.

                        u članku 13. stavku 1. dodaje se sljedeći podstavak:
                        „Financijski referentni iznos namijenjen pokrivanju rashoda povezanih s misijom EU BAM Rafah za razdoblje od 1. srpnja 2020. do 30. lipnja 2021. iznosi 2 180 000,00 EUR.”;

                        2.

                        u članku 16. drugi stavak zamjenjuje se sljedećim:
                        „Prestaje važiti 30. lipnja 2021.”.

            Članak 2.
            Ova Odluka stupa na snagu na dan donošenja.
            Primjenjuje se od 1. srpnja 2020.

            Sastavljeno u Bruxellesu 30. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Zajednička akcija Vijeća 2005/889/ZVSP od 25. studenoga 2005. o uspostavi Misije pomoći Europske unije za granični prijelaz Rafah (EU BAM Rafah) (SL L 327, 14.12.2005., str. 28.).

            (2)  Odluka Vijeća (ZVSP) 2019/1115 od 28. lipnja 2019. o izmjeni Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah) (SL L 176, 1.7.2019., str. 6.).


Odluka Komisije od 16/10/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9550 - PT BASKHARA UTAMA SEDAYA / CPPIB / PT LINTAS MARGA SEDAYA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 23/07/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9062 - FORTRESS INVESTMENT GROUP / AIR INVESTMENT VALENCIA / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2019/2073 od 5. prosinca 2019. o sklapanju Sporazuma između Sjedinjenih Američkih Država i Europske unije o dodjeli Sjedinjenim Američkim Državama udjela u carinskoj kvoti za visokokvalitetnu govedinu iz Revidiranog Memoranduma o razumijevanju u vezi s uvozom goveđeg mesa životinja koje nisu tretirane određenim hormonima za poticanje rasta i povećanim carinama koje Sjedinjene Američke Države primjenjuju na određene proizvode Europske unije (2014.)

text:
                  6.12.2019

                  HR

                  Službeni list Europske unije

                  L 316/1

         ODLUKA VIJEĆA (EU) 2019/2073
         od 5. prosinca 2019.
         o sklapanju Sporazuma između Sjedinjenih Američkih Država i Europske unije o dodjeli Sjedinjenim Američkim Državama udjela u carinskoj kvoti za visokokvalitetnu govedinu iz Revidiranog Memoranduma o razumijevanju u vezi s uvozom goveđeg mesa životinja koje nisu tretirane određenim hormonima za poticanje rasta i povećanim carinama koje Sjedinjene Američke Države primjenjuju na određene proizvode Europske unije (2014.)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s njegovim člankom 218. stavkom 6. drugim podstavkom točkom (a) podtočkom v.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     U skladu s Odlukom Vijeća (EU) 2019/1316 (2) Sporazum između Sjedinjenih Američkih Država i Europske unije o dodjeli Sjedinjenim Američkim Državama udjela u carinskoj kvoti za visokokvalitetnu govedinu iz Revidiranog Memoranduma o razumijevanju u vezi s uvozom goveđeg mesa životinja koje nisu tretirane određenim hormonima za poticanje rasta i povećanim carinama koje Sjedinjene Američke Države primjenjuju na određene proizvode Europske unije (2014.) potpisan je 2. kolovoza 2019., podložno njegovu kasnijem sklapanju.

                     (2)

                     Sporazum bi trebalo odobriti,

               DONIJELO JE OVU ODLUKU:

            Članak 1.
            Sporazum između Sjedinjenih Američkih Država i Europske unije o dodjeli Sjedinjenim Američkim Državama udjela u carinskoj kvoti za visokokvalitetnu govedinu iz Revidiranog Memoranduma o razumijevanju u vezi s uvozom goveđeg mesa životinja koje nisu tretirane određenim hormonima za poticanje rasta i povećanim carinama koje Sjedinjene Američke Države primjenjuju na određene proizvode Europske unije (2014.) odobrava se u ime Unije.
            Tekst Sporazuma priložen je ovoj Odluci.

            Članak 2.
            Predsjednik Vijeća u ime Unije šalje obavijest predviđenu u članku 6. stavku 5. Sporazuma (3).

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 5. prosinca 2019.

                  Za Vijeće

                  Predsjednik

               M. LINTILÄ

            (1)  Suglasnost od 28. studenog 2019. godine (još nije objavljeno u Službenom listu).

            (2)  Odluka Vijeća (EU) 2019/1316 od 15. srpnja 2019. o potpisivanju, u ime Europske unije, Sporazuma između Sjedinjenih Američkih Država i Europske unije o dodjeli Sjedinjenim Američkim Državama udjela u carinskoj kvoti za visokokvalitetnu govedinu iz Revidiranog Memoranduma o razumijevanju u vezi s uvozom goveđeg mesa životinja koje nisu tretirane određenim hormonima za poticanje raste i povećanim carinama koje Sjedinjene Američke Države primjenjuju na određene proizvode Europske unije (2014.) (SL L 205, 5.8.2019., str. 10.).

            (3)  Datum stupanja Sporazuma na snagu objavit će Glavno tajništvo Vijeća u Službenom listu Europske unije.


                  6.12.2019

                  HR

                  Službeni list Europske unije

                  LI 316/1

         ODLUKA (EU) 2019/2071 EUROPSKOG PARLAMENTA I VIJEĆA
         od 5. prosinca 2019.
         o imenovanju Europskog nadzornika za zaštitu podataka
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (1), a posebno njezin članak 53. stavak 1.,
         uzimajući u obzir popis kandidata koji je Europska komisija sastavila 30. listopada 2019. u skladu s člankom 53. stavkom 1. Uredbe (EU) 2018/1725 nakon javnog natječaja za kandidate s ciljem imenovanja Europskog nadzornika za zaštitu podataka,
         budući da:

                     (1)

                     Odlukom 2014/886/EU Europskog parlamenta i Vijeća (2) g. Giovanni BUTTARELLI imenovan je Europskim nadzornikom za zaštitu podataka a g. Wojciech Rafał WIEWIÓROWSKI pomoćnikom nadzornika za razdoblje od 4. prosinca 2014. do 5. prosinca 2019.

                     (2)

                     G. Giovanni BUTTARELLI preminuo je 20. kolovoza 2019. U skladu s člankom 100. stavkom 4. Uredbe (EU) 2018/1725 pomoćnik nadzornika zamijenio je stoga Europskog nadzornika za zaštitu podataka tijekom ostatka mandata pomoćnika nadzornika koji istječe 5. prosinca 2019.

                     (3)

                     Europski parlament i Vijeće trebaju sporazumno imenovati Europskog nadzornika za zaštitu podataka za razdoblje od pet godina od 6. prosinca 2019.,

               DONIJELI SU OVU ODLUKU:

            Članak 1.
            G. Wojciech Rafał WIEWIÓROWSKI imenuje se Europskim nadzornikom za zaštitu podataka za razdoblje od 6. prosinca 2019. do 5. prosinca 2024.

            Članak 2.
            Ova Odluka stupa na snagu 5. prosinca 2019.

            Sastavljeno u Bruxellesu 5. prosinca 2019.

                  Za Europski parlamen

                  Predsjednik

               D. M. SASSOLI

                  Za Vijeće

                  Predsjednica

               M. LINTILÄ

            (1)  SL L 295, 21.11.2018., str. 39.

            (2)  Odluka 2014/886/EU Europskog parlamenta i Vijeća od 4. prosinca 2014. o imenovanju Europskog nadzornika za zaštitu podataka i pomoćnika nadzornika (SL L 351, 9.12.2014., str. 9.).


title: Odluka političkog i sigurnosnog odbora (ZVSP) 2019/2077 od 28. studenoga 2019. o produljenju mandata voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/1/2019)

text:
                  6.12.2019

                  HR

                  Službeni list Europske unije

                  L 316/32

         ODLUKA POLITIČKOG I SIGURNOSNOG ODBORA (ZVSP) 2019/2077
         od 28. studenoga 2019.
         o produljenju mandata voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/1/2019)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća 2013/233/ZVSP od 22. svibnja 2013. o misiji Europske unije za pomoć u integriranom upravljanju granicama u Libiji (EUBAM Libya) (1), a posebno njezin članak 9. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Na temelju članka 9. stavka 1. Odluke 2013/233/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke u svrhu izvršavanja političkog nadzora nad misijom EUBAM Libya i njezina strateškog usmjeravanja, uključujući odluku o imenovanju voditelja misije.

                     (2)

                     PSO je 30. kolovoza 2016. donio Odluku (ZVSP) 2016/1634 (2) kojom je g. Vincenzo TAGLIAFERRI imenovan voditeljem misije EUBAM Libya od 1. rujna 2016. do 21. kolovoza 2017.

                     (3)

                     Mandat g. Vincenza TAGLIAFERRIJA kao voditelja misije EUBAM Libya redovito je produljivan, posljednji put donošenjem Odluke (ZVSP) 2018/2061 (3) od strane PSO-a kojom je mandat g. Vincenza TAGLIAFERRIJA kao voditelja misije EUBAM Libya produljen do 31. prosinca 2019.

                     (4)

                     Vijeće je 17. prosinca 2018. donijelo Odluku (ZVSP) 2018/2009 (4) kojom je izmijenjena i do 30. lipnja 2020. produljena Odluka 2013/233/ZVSP.

                     (5)

                     Visoki predstavnik Unije za vanjske poslove i sigurnosnu politiku predložio je produljenje mandata g. Vincenza TAGLIAFERRIJA kao voditelja misije EUBAM Libya od 1. siječnja 2020. do 30. lipnja 2020.,

               DONIO JE OVU ODLUKU:

            Članak 1.
            Mandat g. Vincenza TAGLIAFERRIJA kao voditelja misije EUBAM Libya produljuje se do 30. lipnja 2020.

            Članak 2.
            Ova Odluka stupa na snagu na dan donošenja.

            Primjenjuje se od 1. siječnja 2020.
            Sastavljeno u Bruxellesu 28. studenoga 2019.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 138, 24.5.2013., str. 15.

            (2)  Odluka Političkog i sigurnosnog odbora (ZVSP) 2016/1634 od 30. kolovoza 2016. o imenovanju voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/1/2016) (SL L 243, 10.9.2016., str. 10.).

            (3)  Odluka Političkog i sigurnosnog odbora (ZVSP) 2018/2061 od 18. prosinca 2018. o produljenju mandata voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/2/2018) (SL L 329, 27.12.2018., str. 22.).

            (4)  Odluka Vijeća (ZVSP) 2018/2009 od 17. prosinca 2018. o izmjeni i produljenju Odluke 2013/233/ZVSP o misiji Europske unije za pomoć u integriranom upravljanju granicama u Libiji (EUBAM Libya) (SL L 322, 18.12.2018., str. 25.).


title: Odluka Vijeća (ZVSP) 2020/418 od 19. ožujka 2020. o izmjeni Odluke 2011/172/ZVSP o mjerama ograničavanja protiv određenih osoba, subjekata i tijela s obzirom na stanje u Egiptu

text:
                  20.3.2020

                  HR

                  Službeni list Europske unije

                  L 86/11

         ODLUKA VIJEĆA (ZVSP) 2020/418
         od 19. ožujka 2020.
         o izmjeni Odluke 2011/172/ZVSP o mjerama ograničavanja protiv određenih osoba, subjekata i tijela s obzirom na stanje u Egiptu
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 21. ožujka 2011. donijelo Odluku 2011/172/ZVSP (1) o mjerama ograničavanja protiv određenih osoba, subjekata i tijela s obzirom na stanje u Egiptu.

                     (2)

                     Na temelju preispitivanja Odluke 2011/172/ZVSP te mjere ograničavanja trebalo bi produljiti do 22. ožujka 2021., unose koji se odnose na dvije osobe uvrštene na popis u dijelu A. Priloga trebalo bi izmijeniti, a informacije o pravu na obranu i pravu na djelotvornu sudsku zaštitu u dijelu B. Priloga trebalo bi ažurirati.

                     (3)

                     Odluku 2011/172/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2011/172/ZVSP mijenja se kako slijedi:

                        1.

                        u članku 5. drugi stavak zamjenjuje se sljedećim:
                        „Ova Odluka primjenjuje se do 22. ožujka 2021.”;

                        2.

                        Prilog se mijenja kako je navedeno u Prilogu ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 19. ožujka 2020.

                  Za Vijeće

                  Predsjednica

               A. METELKO-ZGOMBIĆ

            (1)  Odluka Vijeća 2011/172/ZVSP od 21. ožujka 2011. o mjerama ograničavanja protiv određenih osoba, subjekata i tijela s obzirom na stanje u Egiptu (SL L 76, 22.3.2011., str. 63.).

            PRILOG

               I.
               U dijelu A. Priloga Odluci 2011/172/ZVSP unosi 1. i 4. zamjenjuju se sljedećim:

                           „1.

                           Mohamed Hosni Elsayed Mubarak

                           Bivši predsjednik Arapske Republike Egipta
                           Datum rođenja: 4.5.1928.
                           Muškarac

                           Osoba (preminula) protiv čijih su aktivnosti egipatska tijela pokrenula sudski postupak ili postupak povrata imovine slijedom pravomoćne sudske presude za nezakonito prisvajanje državnih sredstava na temelju Konvencije Ujedinjenih naroda protiv korupcije.

                           4.

                           Heidy Mahmoud Magdy Hussein Rasekh
                           (također poznata kao Heddy Mohamed Magdy Hussein Rassekh)

                           Supruga Alae Mohameda Elsayed Mubaraka, sina bivšeg predsjednika Arapske Republike Egipta
                           Datum rođenja: 5.10.1971.
                           Žena

                           Osoba protiv koje su egipatska tijela pokrenula sudski postupak ili postupak povrata imovine slijedom pravomoćne sudske presude za nezakonito prisvajanje državnih sredstava na temelju Konvencije Ujedinjenih naroda protiv korupcije i koja je povezana s Alaom Mohamedom Hosnijem Esayedom Mubarakom.”.

               II.
               Dio B. Priloga Odluci 2011/172/ZVSP zamjenjuje se sljedećim:

                           „B.

                           Pravo na obranu i pravo na djelotvornu sudsku zaštitu u skladu s egipatskim pravom:
                           Pravo na obranu i pravo na djelotvornu sudsku zaštitu
                           Iz članaka 54., 97. i 98. egipatskog Ustava, članaka 77., 78., 124., 199., 214., 271., 272. i 277. egipatskog Zakona o kaznenom postupku te članaka 93. i 94. egipatskog Zakona o odvjetništvu (Zakon br. 17 iz 1983.) proizlazi da su sljedeća prava zajamčena egipatskim pravom:

                                       —

                                       svaka osoba osumnjičena ili optužena za kazneno djelo ima:

                                                   1.

                                                   pravo na sudsko preispitivanje svakog akta ili svake upravne odluke;

                                                   2.

                                                   pravo da se brani sama ili uz pravnu pomoć po vlastitom izboru, a ako nema dovoljno sredstava za plaćanje pravne pomoći, ima pravo na besplatnu pravnu pomoć, kad to nalažu interesi pravde;

                                       —

                                       svaka osoba optužena za kazneno djelo ima:

                                                   1.

                                                   pravo na to da u najkraćem roku, detaljno i na jeziku koji razumije, bude obaviještena o prirodi i razlozima optužbe protiv nje;

                                                   2.

                                                   pravo na dovoljno vremena i mogućnosti za pripremanje obrane;

                                                   3.

                                                   pravo na to da ispituje ili dade ispitati svjedoke optužbe te da osigura nazočnost i ispitivanje svjedokâ obrane pod istim uvjetima kao i svjedokâ optužbe;

                                                   4.

                                                   pravo na besplatnu pomoć tumača ako ne razumije ili ne govori jezik koji se koristi na sudu.

                                 Primjena prava na obranu i prava na djelotvornu sudsku zaštitu

                                       1.

                                       Mohamed Hosni Elsayed Mubarak
                                       Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Mubaraka poštovani tijekom kaznenog postupka na koji se oslonilo Vijeće. To je osobito vidljivo iz sljedećeg:
                                       Predmet
                                       G. Mubarak optužen je 27. lipnja 2013. s još dvjema osobama za nezakonito prisvajanje javnih sredstava te je 17. studenoga 2013. pokrenut postupak pred Kaznenim sudom u Kairu. Sud je 21. svibnja 2014. proglasio je tri optuženika krivima. Optuženici su osporavali tu presudu pred Kasacijskim sudom. Kasacijski sud 13. siječnja 2015. ukinuo je presudu i naložio ponavljanje suđenja. Tijekom ponovljenog suđenja 4. i 29. travnja 2015. predstavljeni su usmeni i pismeni podnesci stranaka. Kazneni sud u Kairu 9. svibnja 2015. proglasio je optuženike krivima, naložio povrat nezakonito prisvojenih sredstava te plaćanje novčane kazne. Podnesena je žalba Kasacijskom sudu 24. svibnja 2015. Kasacijski sud 9. siječnja 2016. potvrdio je osuđujuće presude. Optuženici su 8. ožujka 2016. postigli nagodbu u okviru Odbora stručnjaka koji je 2015. osnovan uredbom premijera br. 2873. Kabinet ministara tu je nagodbu odobrio 9. ožujka 2016. Ta nagodba nije podnesena Kasacijskom sudu radi dobivanja konačnog odobrenja glavnog državnog odvjetnika jer Odbor stručnjaka nije bio nadležni odbor. Optuženici mogu podnijeti zahtjev za nagodbu nadležnom odboru, odnosno Nacionalnom odboru za povrat imovine koja se nalazi u inozemstvu (NCRAA). U ožujku 2019. izvršen je povrat iznosa novčane kazne. Postupak povrata iznosa u tijeku je na temelju zahtjeva za uzajamnu pravnu pomoć koje su egipatska tijela uputila dvjema trećim zemljama.

                                       2.

                                       Suzanne Saleh Thabet
                                       Iz informacija u spisu Vijeća proizlazi da su pravo na obranu i pravo na djelotvornu sudsku zaštitu gđe Thabet poštovani tijekom kaznenog postupka na koji se oslonilo Vijeće. To je osobito vidljivo iz sljedećeg:
                                       Nalog za zamrzavanje
                                       Glavni državni odvjetnik izdao je 28. veljače 2011. nalog kojim se gđi Thabet i drugim osobama zabranjuje raspolaganje njihovom imovinom i njihovim sredstvima u skladu s člankom 208.a egipatskog Zakona o kaznenom postupku kojim se glavnom državnom odvjetniku omogućuje da optuženiku, njegovoj supruzi i njegovoj djeci zabrani raspolaganje njihovom imovinom ako postoje bilo kakve sumnje da je ta imovina nezakoniti prihod od kaznenih djela koja je počinio taj optuženik. Nadležni kazneni sud 8. ožujka 2011. potvrdio je odluku o zabrani. U skladu sa zakonima Arapske Republike Egipta optuženici imaju pravo pred istim sudom osporavati sudsku odluku u vezi sa zabranom. Gđa Thabet nije osporavala odluku od 8. ožujka 2011.

                                       3.

                                       Alaa Mohamed Hosni Elsayed Mubarak
                                       Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Alae Mubaraka poštovani tijekom kaznenog postupka na koji se oslonilo Vijeće. To je osobito vidljivo iz sljedećeg:
                                       Nalog za zamrzavanje
                                       Glavni državni odvjetnik izdao je 28. veljače 2011. nalog kojim se g. Alai Mubaraku i drugim osobama zabranjuje raspolaganje njihovom imovinom i njihovim sredstvima u skladu s člankom 208.a egipatskog Zakona o kaznenom postupku kojim se glavnom državnom odvjetniku omogućuje da optuženiku, njegovoj supruzi i njegovoj djeci zabrani raspolaganje njihovom imovinom ako postoje bilo kakve sumnje da je ta imovina nezakoniti prihod od kaznenih djela koja je počinio taj optuženik. Nadležni kazneni sud 8. ožujka 2011. potvrdio je odluku o zabrani. U skladu sa zakonima Arapske Republike Egipta optuženici imaju pravo pred istim sudom osporavati sudsku odluku u vezi sa zabranom. G. Alaa Mubarak nije osporavao sudsku odluku od 8. ožujka 2011.
                                       Prvi predmet
                                       Optuženik je 30. svibnja 2012. s još jednom osobom upućen na sud pred kojim se vodi postupak (Kazneni sud u Kairu). Sud je 6. lipnja 2013. predmet vratio državnom odvjetništvu zbog provođenja daljnje istrage. Po završetku istrage predmet je ponovno upućen sudu. Kazneni sud u Kairu 15. rujna 2018. donio je presudu kojom se: i. od stručnog odbora koji je imenovao Kazneni sud u Kairu traži da dopuni izvješće stručnjaka koje je u srpnju 2018. predao sudu; ii. nalaže uhićenje optuženikâ; te iii. traži upućivanje optuženikâ Nacionalnom odboru za povrat imovine koja se nalazi u inozemstvu (NCRAA) s ciljem mogućeg mirenja. Optuženici su uspješno osporili nalog za uhićenje te je predmet, slijedom prijedloga za izuzeće sudskog vijeća, upućen drugom sastavu kaznenog suda radi preispitivanja osnovanosti, a taj drugi sastav oslobodio je optuženika 22. veljače 2020. Ta presuda nije konačna i državno odvjetništvo protiv nje još uvijek može podnijeti žalbu.
                                       Drugi predmet
                                       G. Alaa Mubarak 27. lipnja 2013. s još dvjema osobama optužen je zbog nezakonitog prisvajanja javnih sredstava te je 17. studenoga 2013. pokrenut postupak pred Kaznenim sudom u Kairu. Sud je 21. svibnja 2014. proglasio je tri optuženika krivima. Optuženici su osporavali tu presudu pred Kasacijskim sudom. Kasacijski sud 13. siječnja 2015. ukinuo je presudu i naložio ponavljanje suđenja. Tijekom ponovljenog suđenja 4. i 29. travnja 2015. predstavljeni su usmeni i pismeni podnesci stranaka. Kazneni sud u Kairu 9. svibnja 2015. proglasio je optuženike krivima, naložio povrat nezakonito prisvojenih sredstava te plaćanje novčane kazne. Podnesena je žalba Kasacijskom sudu 24. svibnja 2015. Kasacijski sud 9. siječnja 2016. potvrdio je osuđujuće presude. Optuženici su 8. ožujka 2016. postigli nagodbu u okviru Odbora stručnjaka koji je 2015. osnovan uredbom premijera br. 2873. Kabinet ministara tu je nagodbu odobrio 9. ožujka 2016. Ta nagodba nije podnesena Kasacijskom sudu radi dobivanja konačnog odobrenja glavnog državnog odvjetnika jer Odbor stručnjaka nije bio nadležni odbor. Optuženici mogu podnijeti zahtjev za nagodbu nadležnom odboru, odnosno Nacionalnom odboru za povrat imovine koja se nalazi u inozemstvu (NCRAA). U ožujku 2019. izvršen je povrat iznosa novčane kazne. Postupak povrata iznosa u tijeku je na temelju zahtjeva za uzajamnu pravnu pomoć koje su egipatska tijela uputila dvjema trećim zemljama.

                                       4.

                                       Heidy Mahmoud Magdy Hussein Rasekh
                                       Iz informacija u spisu Vijeća proizlazi da su pravo na obranu i pravo na djelotvornu sudsku zaštitu gđe Rasekh poštovani tijekom kaznenih postupaka na koje se Vijeće oslonilo. To je osobito vidljivo iz sljedećeg:
                                       Nalog za zamrzavanje
                                       Glavni državni odvjetnik izdao je 28. veljače 2011. nalog kojim se gđi Rasekh i drugim osobama zabranjuje raspolaganje njihovom imovinom i njihovim sredstvima u skladu s člankom 208.a egipatskog Zakona o kaznenom postupku kojim se glavnom državnom odvjetniku omogućuje da optuženiku, njegovoj supruzi i njegovoj djeci zabrani raspolaganje njihovom imovinom ako postoje bilo kakve sumnje da je ta imovina nezakoniti prihod od kaznenih djela koja je počinio taj optuženik. Nadležni kazneni sud 8. ožujka 2011. potvrdio je odluku o zabrani. U skladu sa zakonima Arapske Republike Egipta optuženici imaju pravo pred istim sudom osporavati sudsku odluku u vezi sa zabranom. Gđa Rasekh nije osporavala odluku od 8. ožujka 2011.

                                       5.

                                       Gamal Mohamed Hosni Elsayed Mubarak
                                       Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Gamala Mubaraka poštovani tijekom kaznenog postupka na koji se oslonilo Vijeće. To je osobito vidljivo iz sljedećeg:
                                       Nalog za zamrzavanje
                                       Glavni državni odvjetnik izdao je 28. veljače 2011. nalog kojim se g. Gamalu Mubaraku i drugim osobama zabranjuje raspolaganje njihovom imovinom i njihovim sredstvima u skladu s člankom 208.a egipatskog Zakona o kaznenom postupku kojim se glavnom državnom odvjetniku omogućuje da optuženiku, njegovoj supruzi i njegovoj djeci zabrani raspolaganje njihovom imovinom ako postoje bilo kakve sumnje da je ta imovina nezakoniti prihod od kaznenih djela koja je počinio taj optuženik. Nadležni kazneni sud 8. ožujka 2011. potvrdio je odluku o zabrani. U skladu sa zakonima Arapske Republike Egipta optuženici imaju pravo pred istim sudom osporavati sudsku odluku u vezi sa zabranom. G. Gamal Mubarak nije osporavao odluku od 8. ožujka 2011.
                                       Prvi predmet
                                       G. Gamal Mubarak i još jedna osoba 30. svibnja 2012. upućeni su na sud pred kojim se vodi postupak (Kazneni sud u Kairu). Sud je 6. lipnja 2013. predmet vratio državnom odvjetništvu zbog provođenja daljnje istrage. Po završetku istrage predmet je ponovno upućen sudu. Kazneni sud u Kairu 15. rujna 2018. donio je presudu kojom se: i. od stručnog odbora koji je imenovao Kazneni sud u Kairu traži da dopuni izvješće stručnjaka koje je u srpnju 2018. predao sudu; ii. nalaže uhićenje optuženikâ; te iii. traži upućivanje optuženikâ Nacionalnom odboru za povrat imovine koja se nalazi u inozemstvu (NCRAA) s ciljem mogućeg mirenja. Optuženici su uspješno osporili nalog za uhićenje te je predmet, slijedom prijedloga za izuzeće sudskog vijeća, upućen drugom sastavu kaznenog suda radi preispitivanja osnovanosti, a taj drugi sastav oslobodio je optuženika 22. veljače 2020. Ta presuda nije konačna i državno odvjetništvo protiv nje još uvijek može podnijeti žalbu.
                                       Drugi predmet
                                       G. Gamal Mubarak 27. lipnja 2013. s još dvjema osobama optužen je zbog nezakonitog prisvajanja javnih sredstava te je 17. studenoga 2013. pokrenut postupak pred Kaznenim sudom u Kairu. Sud je 21. svibnja 2014. proglasio je tri optuženika krivima. Optuženici su osporavali tu presudu pred Kasacijskim sudom. Kasacijski sud 13. siječnja 2015. ukinuo je presudu i naložio ponavljanje suđenja. Tijekom ponovljenog suđenja 4. i 29. travnja 2015. predstavljeni su usmeni i pismeni podnesci stranaka. Kazneni sud u Kairu 9. svibnja 2015. proglasio je optuženike krivima, naložio povrat nezakonito prisvojenih sredstava te plaćanje novčane kazne. Podnesena je žalba Kasacijskom sudu 24. svibnja 2015. Kasacijski sud 9. siječnja 2016. potvrdio je osuđujuće presude. Optuženici su 8. ožujka 2016. postigli nagodbu u okviru Odbora stručnjaka koji je 2015. osnovan uredbom premijera br. 2873. Kabinet ministara tu je nagodbu odobrio 9. ožujka 2016. Ta nagodba nije podnesena Kasacijskom sudu radi dobivanja konačnog odobrenja glavnog državnog odvjetnika jer Odbor stručnjaka nije bio nadležni odbor. Optuženici mogu podnijeti zahtjev za nagodbu nadležnom odboru, odnosno Nacionalnom odboru za povrat imovine koja se nalazi u inozemstvu (NCRAA). U ožujku 2019. izvršen je povrat iznosa novčane kazne. Postupak povrata iznosa u tijeku je na temelju zahtjeva za uzajamnu pravnu pomoć koje su egipatska tijela uputila dvjema trećim zemljama.

                                       6.

                                       Khadiga Mahmoud El Gammal
                                       Iz informacija u spisu Vijeća proizlazi da su pravo na obranu i pravo na djelotvornu sudsku zaštitu gđe El Gammal poštovani tijekom kaznenog postupka na koji se oslonilo Vijeće. To je osobito vidljivo iz sljedećeg:
                                       Nalog za zamrzavanje
                                       Glavni državni odvjetnik izdao je 28. veljače 2011. nalog kojim se gđi Khadigi El Gammal i drugim osobama zabranjuje raspolaganje njihovom imovinom i njihovim sredstvima u skladu s člankom 208.a egipatskog Zakona o kaznenom postupku kojim se glavnom državnom odvjetniku omogućuje da optuženiku, njegovoj supruzi i njegovoj djeci zabrani raspolaganje njihovom imovinom ako postoje bilo kakve sumnje da je ta imovina nezakoniti prihod od kaznenih djela koja je počinio taj optuženik. Nadležni kazneni sud 8. ožujka 2011. potvrdio je odluku o zabrani. U skladu sa zakonima Arapske Republike Egipta optuženici imaju pravo pred istim sudom osporavati sudsku odluku u vezi sa zabranom. Gđa El Gammal nije osporavala odluku od 8. ožujka 2011.

                                       15.

                                       Mohamed Zohir Mohamed Wahed Garrana
                                       Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Garrane poštovani tijekom kaznenog postupka na koji se oslonilo Vijeće. To je osobito vidljivo iz sljedećeg:
                                       Predmet
                                       Istraga koja se odnosi na činjenice o nezakonitom prisvajanju javnih sredstava ili imovine još uvijek je u tijeku. Vijeće nije pronašlo nikakve naznake da pravo na obranu ili pravo na djelotvornu sudsku zaštitu g. Garrane nisu bili poštovani.

                                       18.

                                       Habib Ibrahim Habib Eladli
                                       Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Eladlija poštovani tijekom kaznenog postupka na koji se oslonilo Vijeće. To je osobito vidljivo iz sljedećeg:
                                       Predmet
                                       Istražni sudac uputio je g. Eladlija na nadležni sud pred kojim se vodi postupak pod optužbom nezakonitog prisvajanja javnih sredstava. Sud je 7. veljače 2016. donio odluku o zamrzavanju imovine g. Eladlija, njegove supruge i maloljetnog sina. Na temelju te odluke suda glavni državni odvjetnik izdao je 10. veljače 2016. nalog o zamrzavanju u skladu s člankom 208.a egipatskog Zakona o kaznenom postupku kojim se glavnom državnom odvjetniku omogućuje da optuženiku, njegovoj supruzi i njegovoj djeci zabrani raspolaganje njihovom imovinom ako postoje bilo kakve sumnje da je ta imovina nezakoniti prihod od kaznenih djela koja je počinio taj optuženik. U skladu sa zakonima Arapske Republike Egipta optuženici imaju pravo pred istim sudom osporavati sudsku odluku u vezi sa zabranom. Sud je 15. travnja 2017. proglasio optuženika krivim. Optuženik je osporavao tu presudu pred Kasacijskim sudom, koji je 11. siječnja 2018. ukinuo presudu i naložio ponavljanje suđenja. Nakon ponovljenog suđenja kažnjen je novčanom kaznom 9. svibnja 2019. I državno odvjetništvo i g. Eladli podnijeli su žalbu Kasacijskom sudu protiv te presude. Taj sud još uvijek razmatra predmet.

                                       19.

                                       Elham Sayed Salem Sharshar
                                       Iz informacija u spisu Vijeća proizlazi da su pravo na obranu i pravo na djelotvornu sudsku zaštitu gđe Sharshar poštovani tijekom kaznenog postupka na koji se oslonilo Vijeće. To je osobito vidljivo iz sljedećeg:
                                       Nalog za zamrzavanje
                                       Istražni sudac uputio je supruga gđe Sharshar na nadležni sud pred kojim se vodi postupak pod optužbom nezakonitog prisvajanja javnih sredstava. Sud je 7. veljače 2016. donio odluku o zamrzavanju imovine njezina supruga, njezine imovine i imovine njihova maloljetnog sina. Na temelju te odluke suda glavni državni odvjetnik izdao je 10. veljače 2016. nalog o zamrzavanju u skladu s člankom 208.a egipatskog Zakona o kaznenom postupku kojim se glavnom državnom odvjetniku omogućuje da optuženiku, njegovoj supruzi i njegovoj djeci zabrani raspolaganje njihovom imovinom ako postoje bilo kakve sumnje da je ta imovina nezakoniti prihod od kaznenih djela koja je počinio taj optuženik. U skladu sa zakonima Arapske Republike Egipta optuženici imaju pravo pred istim sudom osporavati sudsku odluku u vezi sa zabranom. Gđa Sharshar nije osporavala sudsku odluku.”.


title: Odluka Vijeća (EU) 2020/539 od 15. travnja 2020. o zamjeni predsjednika odbora predviđenog u članku 255. Ugovora o funkcioniranju Europske unije

text:
                  20.4.2020

                  HR

                  Službeni list Europske unije

                  L 122/1

         ODLUKA VIJEĆA (EU) 2020/539
         od 15. travnja 2020.
         o zamjeni predsjednika odbora predviđenog u članku 255. Ugovora o funkcioniranju Europske unije
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 255. drugi stavak,
         uzimajući u obzir inicijativu predsjednika Suda od 6. ožujka 2020.,
         budući da:

                     (1)

                     Na temelju članka 255. prvog stavka Ugovora o funkcioniranju Europske unije, a prije nego što vlade država članica imenuju kandidate, osniva se odbor zadužen za davanje mišljenja o prikladnosti kandidatâ za obnašanje dužnosti suca i nezavisnog odvjetnika Suda i Općeg suda (u daljnjem tekstu: „odbor”).

                     (2)

                     Odlukom (EU, Euratom) 2017/2262 (1) Vijeće je imenovalo sedam članova odbora na razdoblje od četiri godine koje završava 28. veljače 2022.

                     (3)

                     Dopisom od 27. veljače 2020. g. Christiaan TIMMERMANS, predsjednik odbora, obavijestio je Vijeće o svojoj ostavci.

                     (4)

                     Dopisom od 6. ožujka 2020. predsjednik Suda predložio je imenovanje g. Allana ROSASA predsjednikom odbora, kao zamjene za g. Christiaana TIMMERMANSA za preostalo razdoblje mandata, u skladu s točkom 3. pravila rada odbora navedenih u Prilogu Odluci Vijeća 2010/124/EU (2),

               DONIJELO JE OVU ODLUKU:

            Članak 1.
            G. Allan ROSAS imenuje se predsjednikom odbora predviđenog u članku 255. Ugovora o funkcioniranju Europske unije za razdoblje koje završava 28. veljače 2022.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 15. travnja 2020.

                  Za Vijeće

                  Predsjednik

               G. GRLIĆ RADMAN

            (1)  Odluka Vijeća (EU, Euratom) 2017/2262 od 4. prosinca 2017. o imenovanju članova odbora predviđenog u članku 255. Ugovora o funkcioniranju Europske unije (SL L 324, 8.12.2017., str. 50.).

            (2)  Odluka Vijeća 2010/124/EU od 25. veljače 2010. o pravilima rada odbora iz članka 255. Ugovora o funkcioniranju Europske unije (SL L 50, 27.2.2010., str. 18.).